જૂના ખંડેર જેવા જોહાદમાંથી નવું મીઠું પાણી ભરેલા તળાવની મુસાફરી સરળ તો ન હતી. શરૂઆતના દિવસોમાં, સ્ત્રીઓનું નાનું જૂથ દરરોજ વહેલી સવારે તેનું ઘર છોડીને બહાર આવી જતું હતું, અને પૈસા એકત્ર કરીને ગામના વ્યવસાયિક લોકો પાસેથી ઓછી કિંમતે બાંધકામનો સામાન મેળવતી હતી. ગામના પુરૂષો તેમની મજાક કરતા હતા અને ઉપહાસ કરતા હતા. સ્ત્રીઓ સમગ્ર દિવસ દરમિયાન ઉત્સાહપૂર્વક અને ખૂબ જ મહેતનથી તળાવને નવું બનાવવાની કામગીરી કરતી હતી. તેમનો આ દ્દઢ નિશ્ચય જોઇને, ગામની અન્ય સ્ત્રીઓ પણ તેમની સાથે જોડાઇ.